असम में दो बस हादसे, 34 की मौत, 41 घायल  
कामरूप में एक बस पुल के नीचे जा गिरी, जिसमें 27 लोगों की मौत हो गई। बोकाहाट के पास तेल टैंकर की बस से हुई टक्कर में 7 लोगों की जान चली गई।
असम में मंगलवार को दो बस हादसे हुए हैं, जिनमें बड़ी संख्या में यात्री मारे गए और कई घायल हो गए। पहला हादसा असम के कामरूप जिले में हुआ, जहां एक बस पुल के नीचे जा गिरी।  अभी तक मिली जानकारी के मुताबिक इस बस हादसे में 27 लोगों की मौत हो गई है और 6 अन्य घायल हैं। बस में 40 से ज्यादा लोग सवार थे। बाकी लोगों की तलाश की जारी है। ये बस गुवाहाटी से तिहू जा रही थी। स्थानीय लोग राहत के काम में जुट गए हैं।  हादसा काजीरंगा नेशनल पार्क के पास बोकाहाट के पास हुआ। यहां एक तेल टैंकर की यात्रियों से भरी बस से टक्कर हो गई। इस टक्कर के बाद बस में आग लग गई। इस हादसे में 7 लोगों की मौत हुई है, जबकि 35 लोग घायल हुए हैं।